Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 581

b) Képek a falakon 4 óra Milyenek az épületek falain látható képek? Ötletbörze osztályszinten. Milyen fajta épületeken találhatók képek? Hol vannak ezek: a belső vagy a külső terekben? Milyen fajtáit ismerjük ezeknek a képeknek? Vetítés osztályszinten. A dekoratív festészet legszebb példáiból vett freskók (válogatás az ókori egyiptomi, a knósszoszi, a thérai, az etruszk és a pompeji falfestményekből, az európai reneszánsz templomok képeiből és a modern mexikói falfestményekből), mozaikok (pl. római és bizánci alkotások) és üvegfestmények (pl. gótikus és szecessziós üvegablakok) gyűjteményének nézegetése. A nagyméretű képek közös ábrázolásbeli jellemzőinek felismerése. Beszélgetés osztályszinten. Minek tekinthetők a nagyvárosi falakon látható graffitik? Művészetnek vagy rongálásnak? Mitől függ a megítélésük? Kiemelt kompetenciák Nyitottság az európai kulturális örökség befogadására. A környezet esztétikai szempontok mentén való alakításáért érzett felelősségérzet és igény a környezeti szépségre. Reflektálás a környezetben megjelenő művészeti alkotásokra. Belső késztetés és igény az alkotásra. Kreativitás és bátorság a művészi önkifejezésben. A művészet egyéni és közösségi életben játszott szerepének megértése. A művészi alkotásra épülő közösségi szerepvállalás. Nyitottság a művészi eszközökkel való kísérletezésben. Önkéntes szerepvállalás az iskolai és a helyi közösség kulturális értékeinek gyarapításában. Kulcskompetenciák Anyanyelvi kommunikáció: szóbeli kommunikáció és önkifejezés. Digitális kompetencia: prezentációkészítés, zenei, kép- és videoszerkesztő programok használata. Hová kerülhetnének falképek a környezetünkben? Stílusgyakorlatok. Páros terepmunka. Fényképek készítése az iskola környékén olyan épületekről, amelyek megszépíthetők lennének azzal, ha valamilyen díszítő festés kerülne a falaikra. A fényképek bemutatása egymásnak, majd minden kiválasztott épület legjobban sikerült képének kinyomtatása feketefehérben. A képek felerősítése a terem falára. Egyéni vagy páros alkotás. Graffitik tervezése egy elképzelt építési területet körülvevő, „legál-falnak” minősített betonkerítés egy-egy szelvényére A/3-a méretben, figuratív vagy nonfiguratív stílusban, tetszőleges technika felhasználásával. A képek bemutatása egymásnak és folyamatos csíkban való felragasztása a terem falára. Csoportos alkotó munka. A dekoratív ábrázolásmód jegyeire épülő közös képek készítése falemez, ragasztó és többféle színű dekorációs homok felhasználásával. Annak elképzelése, hogy egy-egy kép nagyméretű változatát a fényképeken szereplő melyik környékbeli épületen helyezné el legszívesebben a csoport. Csoportos alkotó munka. Mozaik tervezése valamilyen elképzelt, de konkrét funkciójú helyszínre A/3-as méretben. A kép elkészítése mozaikhatást keltő, pecsételő technikával vagy színes papírnégyszögek és papírragasztó használatával. Egyéni vagy páros alkotó munka. Dekoratív képek készítése átlátszó fóliára lehúzható üvegfestékkel, közösen meghatározott tematika szerint. A jól sikerült képek elhelyezése az iskola kiválasztott üvegablakain. Szociális és állampolgári kompetencia: empátia, együttműködés párban és csoportban, reflektív gondolkodás. Kezdeményezőképesség és vállalkozói kompetencia: kreativitás, önállóság, egyéni feladatvállalás. Kiemelt fejlesztési feladatok Énkép, önismeret Európai azonosságtudat - egyetemes kultúra Aktív állampolgárságra, demokráciára nevelés Testi és lelki egészség Felkészülés a felnőttlétre Műveltségi területek Ember és társadalom Művészetek (ének-zene, dráma és tánc, vizuális kultúra, mozgóképkultúra és médiaismeret)

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes